**NJOFTIM PËR POZICION VAKANT PUNE**

**Emri i Punëdhënësit:** Fondacioni për Menaxhimin e Butrintit

**Pozicioni:** Qendra e Ndihmës së Parë, Parku Kombëtar i Butrintit

**Vendi i Punës:** Butrint, Shqipëri

**Raporton Pranë:** Menaxherit të Infrastrukturës

**Përshkrimi i Punës:**

Specialisti i Shëndetit në Qendrën e Ndihmës së Parë të Parkut Kombëtar të Butrintit do të jetë përgjegjës për ofrimin e ndihmës së parë për vizitorët dhe stafin e parkut, menaxhimin e emergjencave shëndetësore dhe sigurimin e një mjedisi të sigurt shëndetësor në park. Ky rol kërkon njohuri të thelluara në mjekësinë e urgjencës dhe aftësi të mira komunikimi për të ndihmuar turistët vendas dhe të huaj.

**Përgjegjësitë Kryesore:**

• Ofrimi i shërbimeve të ndihmës së parë për vizitorët dhe stafin në rast emergjencash shëndetësore (plagë, lëndime, pickime insektesh, goditje nga dielli etj.).

• Vlerësimi dhe trajtimi fillestar i gjendjeve urgjente dhe koordinimi me shërbimet mjekësore për transportin e pacientëve nëse është e nevojshme.

• Mbajtja e pajisjeve dhe materialeve të Ndihmës së Parë në gjendje optimale dhe sigurimi i furnizimeve të nevojshme mjekësore.

• Edukimi dhe informimi i vizitorëve dhe stafit mbi masat parandaluese për sigurinë shëndetësore gjatë qëndrimit në park.

• Hartimi dhe zbatimi i protokolleve të emergjencës shëndetësore në përputhje me standardet e sigurisë.

• Mbajtja e dokumentacionit për rastet e trajtuara dhe raportimi periodik mbi shërbimet e ofruara.

• Bashkëpunimi me ekipet e sigurisë dhe administratën e parkut për të garantuar një mjedis të sigurt për vizitorët.

**Kualifikimet dhe Kërkesat:**

• Diplomë në infermieri, mjekësi ose një fushë të ngjashme shëndetësore

• Eksperiencë e mëparshme në ofrimin e ndihmës së parë ose në një pozicion të ngjashëm shëndetësor.

• Certifikime në ndihmën e parë dhe reanimacionin kardiopulmonar (CPR).

• Aftësi të mira komunikimi dhe ndërveprimi me publikun, përfshirë turistë të huaj.

• Njohuri të mira të gjuhës angleze (njohja e gjuhëve të tjera përbën avantazh).

• Aftësi për të punuar në kushte të jashtme dhe për të menaxhuar situata të papritura me qetësi dhe profesionalizëm.

**Kualifikimet e preferuara:**

* Eksperiencë në pozicion të ngjashëm.
* Certifikime në gjuhë të huaja.

**Kushtet e Punës :**

• Pozicioni bazohet në Parkun Kombëtar të Butrintit.

• Mund të kërkohet punë gjatë fundjavave dhe festave zyrtare.

• Pajisjet dhe mjetet e nevojshme për ofrimin e shërbimit do të sigurohen nga administrata e parkut.

**Procesi i aplikimit:**

Kandidatët e interesuar duhet të dorëzojnë një CV dhe një letër motivuese që përshkruan përvojën e tyre përkatëse në careers@bmf.al ose fizikisht pranë Parkut Kombëtar të Butrintit.

Aplikimet do të pranohen deri në 31/03/2025.